Danir plagaðir af skæðri salmonellusýkingu Danir hafa þessa dagana miklar áhyggjur af útbreiðslu salmonellusýkingar , sem nú þegar er talin sú versta þar í landi sl. 15 ár . Þrjú til fjögur þúsund manns á öllum aldri og víða úr landinu hafa veikst af hita , niðurgangi og miklum magaverkjum þessu fylgjandi . Margir hafa orðið að leggjast á sjúkrahús . Þetta kemur fram í vefmiðli Politiken í dag . Kåre Mølbak hjá dönsku matvælastofnuninni segir að þarlend heilbrigðisyfirvöld rannsaki nú af krafti hvaða matvörur eru sýktar en sterkar vísbendingar eru uppi um að orsakir sýkingarinnar sé að finna í kjúklingakjöti . Það hefur hinsvegar ekki verið sannað með afgerandi hætti en rætt hefur verið við 160 sjúklinga til að freista þess að finna út hvað valdi kveisunni .